da en en en fr de da id da sv da da da da da en en en en da en da en en da en en en en en da en en fr da en en de fr da en en sv fr da fr en da fr da fr en da fr da fr en nn fr da sv en ca fr da en en en da fr da en en fi fr da en en nb fr da fr en de fr da fr en fr fr da fr en zh fr da de en et fr da en en en da fr da en en nb fr da en en en fr da en en da fr da fr en da fr da de en en da de da en en sv de da fr en de de da fr en fi de da de en da de da sv en ca de da en en de sv fr da en en da fr da en en da fr da fr en fi fr da de en de fr da sv en da fr da en en en sv fr da en en da fr da en en da fr da fr en fi fr da fr en ca fr da sv en de fr da sv en en fr da sv en en en
Vi oppede os efter svag sæsonstart - Svanholm Cricketklub
Mandag d. 22. marts 2010 kl. 23:50 af Henrik Pfaff
Indendørssæsonen for seniorer gik som sidste år - vi vandt slutspillet efter finalesejr over Albertslund og efter en nedgøring af AB i semifinalen i slutspillet i Schneekloth-Hallen lørdag d. 21. marts.
Holdet indledte sæsonen svagt ved at tabe først til Albertslund og senere til AB. Holdet kunne dog lige knibe en 3. plads hjem og det var nok til at komme i slutspillet. Spillerne opdagede hen ad vejen at det ikke er nok at have startet træningen til udendørssæsonen i nettene, men at man også blev nødt til at genoptræne de særlige 'putteteknikker' som kendetegner indendørsspillet og trænede et par gange i denne særlige afart af spillet.
Den sidste træning - dagen før finalerunden - forløb dog ikke lovende. Holdet spillede to gange mod vort juniorhold - og tabte begge kampe !!
Semifinalen mod AB gav os en score på 123. Den total er indendørs både til at vinde og tabe på. Zishan Shah bar holdet med sine 42. AB fik dog kam til sit hår, da den tændte Zishan i sin anden over fik to gærder på to bolde og senere blev det til gærder til Hamid Shah og den veltrænede Hassan Rashid - og de demoraliserede AB´ere, var ude for 32.
Albertslund var finalemodstander lige som sidste år, men bed mere fra sig end for et år siden. Efter tre overe havde holdet 37 uden gærdetab, men endte dog kun med 125. Vores næstsidste over ved gærdet indbragte 16 - og så skulle der kun en toer til i sidste over for at få gevinsten hjem.
Svanholms vindere. Fra venstre Hassan Rashid, Zameer Khan, Zishan Shah, Hamid Shah, Ali Ahmed, Taha Ahmed, Sair Anjum
I begge kampe fik man et bevis på, hvor langt indendørs- og udendørsspillet er fra hinanden. Hamid Shah, der normalt er et af vore bedste indendørskort, var lørdag kommet tilbage efter en uges træningstur på La Manga med ECB. Han var toptunet- til udendørscricket. Spillede masser af udmærkede udendørsstød, men fikikke bevæget tavlen. Til sidst forærede han gærdet væk i frustration, mens indendørs'nusserne' Zishan Shah, Taha Ahmed og Hassan Rashid foldede sig ud.
2. holdet kvalificerede sig til slutspillet i seniorgrupperne B og C efter en 2. plads i gruppe B, men tabte semifinalen til Ishøj III.
Albertslund (130)over Ishøj III (75)
Svanholm (122/3 - Zishan Shah 42, Taha Ahmed 25x) over AB (32- Zishan Shah 2/8)
Finale: Svanholm (126/3 - Hassan Rashid 33x, Zishan Shah 32x, Taha Ahmed 21x) over Albertslund (125/4)
Slutstillinger i de sjællandske indendørsturneringer